b'\n_START_ARTICLE_\nMolitev Danila Zato\xc4\x8dnika\n_START_PARAGRAPH_\nMolitev Danila Zato\xc4\x8dnika (rusko \xd0\x9c\xd0\xbe\xd0\xbb\xd0\xb5\xd0\xbd\xd0\xb8\xd0\xb5 \xd0\x94\xd0\xb0\xd0\xbd\xd0\xb8\xd0\xb8\xd0\xbb\xd0\xb0 \xd0\x97\xd0\xb0\xd1\x82\xd0\xbe\xd1\x87\xd0\xbd\xd0\xb8\xd0\xba\xd0\xb0) je starorusko knji\xc5\xbeevno delo iz 13. stoletja. Napisano je v obliki epistole pereslaveljskemu in pereslavelj-zaleskemu knezu Jaroslavu Vsevolodi\xc4\x8du v \xc4\x8dasu med letoma 1213 in 1236, po Istrinovi razli\xc4\x8dici. Avtor rokopisa je bil verjetno v veliki stiski in je prosil kneza za pomo\xc4\x8d, ter ga prikazal kot branitelja vseh svojih podanikov. Nekateri ruski raziskovalci obravnavajo Molitev kot prvi poskus staroruskega socialnega in politi\xc4\x8dnega novinarstva. Molitev je napisana v me\xc5\xa1anem slogu in je polna navedkov iz svetopisemskih knjig, kronik, ter polna elementov satire, namenjene bojarjem in duhov\xc5\xa1\xc4\x8dini._NEWLINE_Ruski zgodovinarji verjamejo, da Molitev dejansko temelji na predhodno zapisanem delu Beseda Danila Zato\xc4\x8dnika (\xd0\xa1\xd0\xbb\xd0\xbe\xd0\xb2\xd0\xbe \xd0\x94\xd0\xb0\xd0\xbd\xd0\xb8\xd0\xb8\xd0\xbb\xd0\xb0 \xd0\x97\xd0\xb0\xd1\x82\xd0\xbe\xd1\x87\xd0\xbd\xd0\xb8\xd0\xba\xd0\xb0) iz 12. stoletja, vendar do danes \xc5\xa1e vedno ostaja odprto vpra\xc5\xa1anje o kronologiji in knji\xc5\xbeevni povezavi obeh besedil, kakor tudi njuno avtorstvo.'